62021CO0569_INF
Digriet tal-Qorti tal-Ġustizzja (Is-Seba’ Awla) tas‑17 ta’ Novembru 2022 – PF (Limitu ta’ età għar-reklutaġġ ta’ psikologi fi ħdan il-pulizija)
(Kawża C‑569/21)
“Rinviju għal deċiżjoni preliminari – Artikolu 99 tar-Regoli tal-Proċedura tal-Qorti tal-Ġustizzja – Politika soċjali – Ugwaljanza fit-trattament fil-qasam tal-impjieg u tax-xogħol – Artikolu 21 tal-Karta tad-Drittijiet Fundamentali tal-Unjoni Ewropea – Direttiva 2000/78/KE – Artikolu 2(2), Artikolu 4(1) u Artikolu 6(1) – Projbizzjoni tad-diskriminazzjoni bbażata fuq l-età – Leġiżlazzjoni nazzjonali li tiffissa limitu ta’ età massima għal 30 sena għar-reklutaġġ ta’ kummissarji tekniċi psikologi – Ġustifikazzjonijiet”
1.
Politika soċjali – Ugwaljanza fit-trattament fil-qasam tal-impjieg u tax-xogħol – Direttiva 2000/78 – Kamp ta’ applikazzjoni – Leġiżlazzjoni nazzjonali li tiffissa għal 30 sena l-età massima għar-reklutaġġ ta’ kummissarji tekniċi psikologi psikologi – Inklużjoni
(Direttiva tal-Kunsill 2000/78, Artikolu 3(1)(a))
(ara l-punti 45, 46)
2.
Politika soċjali – Ugwaljanza fit-trattament fil-qasam tal-impjieg u tax-xogħol – Direttiva 2000/78 – Projbizzjoni ta’ diskriminazzjoni bbażata fuq l-età – Leġiżlazzjoni nazzjonali li tiffissa għal 30 sena l-età massima għar-reklutaġġ ta’ kummissarji tekniċi psikologi psikologi – Rekwiżit professjonali essenzjali jew determinanti għall-eżerċizzju tal-imsemmija attività – Assenza – Ġustifikazzjonijiet – Assenza – Inammissibbiltà
(Karta tad-Drittijiet Fundamentali tal-Unjoni Ewropea, Artikolu 21; Direttiva tal-Kunsill 2000/78, Artikolu 1, Artikolu 2(2), Artikolu 4(1) u Artikolu 6(1))
(ara l-punti 48, 49, 51-54, 56, 57, 59, 67, 71, u d-dispożittiv)
Dispożittiv
L-Artikolu 2(2), l-Artikolu 4(1) u l-Artikolu 6(1) tad-Direttiva tal-Kunsill 2000/78/KE tas-27 ta’ Novembru 2000 li tistabbilixxi qafas ġenerali għall-ugwaljanza fit-trattament fl-impjieg u fix-xogħol, moqri fid-dawl tal-Artikolu 21 tal-Karta tad-Drittijiet Fundamentali tal-Unjoni Ewropea, għandhom jiġu interpretati fis-sens li jipprekludu leġiżlazzjoni li jipprevedi l-iffissar ta’ limitu massimu ta’ età ta’ 30 sena għall-parteċipazzjoni f’kompetizzjoni intiża għar-reklutaġġ ta’ psikologi f’ħdan il-pulizija.